Ǹtɔŋ wâyi fái á tîn Yése, evivie yâyi wúm á ńtǒŋ tē. 2Ǹsísīm Ǹtí wâyi sus étēde, ǹsísīm fəg ai ǹsísīm ákə́ŋ, ǹsίsīm ébui fəg ai ǹsísīm ngul, ǹsísīm áyəmə́ ai ǹsísīm édǐŋ; 3a yi nyé dzála ai ǹsísīm wɔ̄ŋ Zambá. Ǎ yǐ kig tsíg mə̄dzó ákyāí mís máyén, ǎ yǐ kig toě bibǒŋ ákyāí mə̄lɔ̄ máwóg; 4a yi tsíg míḿbúbúá mə̄dzó á tə́tə̄lə́; a yi toě á bibǒŋ á sósōó, nâ a kaman ai ébá bə́ nə́ évūvoe ńnə́m á sí ndon; a yi yíd sí ndon ai bibúg yā ânyu díé, a yi wé ḿbə̂ mod ai fəb yā bīyé bí ányu bíé. 5A yi bɔ́d sósōó anə́ kāndá, a tindí bə́bə́lá ángə̄də́g anə́ ǹkɔ̌l. Paradís a dúgan sɔmban 6Zə̌ yayi tɔbɔ ai mǎn ńtómbá; ebibigǎn zə̄ bân ekə́lá bâyi bómbō vóm m̀bɔ́g m̀bɔ́g, mǎn nyag ai emgbə́m ai nyiá ǹtómbá bâyi tɔbɔ vôm m̀bɔ́g, mǎn mɔ́ngɔ́ á dzóege bɔ́; nyag ai ebibigan bâyi kə á mə̄dîga, bɔ́n bábán bə́ nga­wɔi fǔfulu, emgbə́m é ngadí bīlɔ́g anə́ nyag. 8Esôm mɔ́n yâyi kə́ yâvoe á ḿbǐl ákpə̌; é mɔ́n ā ndəm kǐ mə̄bɛ́ a yi fudi ónyǔ á m̀bǐl ńnənə. 9Bâyǐ kīg fə bɔ̌ mod abé, tɔ á wē mod á ḿfūfúb ńkǒl wámā ósə, amú sí é yayi dzyé ai ayəmə́ Ǹtí, anə́ ḿbόl mə̄ndím madzyé á máŋ.